**NAČRT VARSTVA PRED NARAVNIMI IN DRUGIMI NESREČAMI ZA LETO 2022**

TEMELJNI CILJI VARSTVA PRED NARAVNIMI IN DRUGIMI NESREČAMI

**CILJ 1**

Izhajajoč iz ocen tveganj nadaljevati uveljavljanje stališča, da se pri sprejemanju normativnih, organizacijskih, tehničnih in drugih ukrepov na posameznih področjih upoštevajo preventivni ukrepi, s katerimi se preprečuje nastanek nesreče oziroma se zmanjšajo njene posledice.

**CILJ 2**

Nadaljevanje dela pri usklajevanju ocen tveganj za posamezne nesreče in državne ocene tveganj, uveljavitev celovitega ocenjevanja zmožnosti za obvladovanje tveganj in pri spremljanju načrtovanja za obvladovanje tveganj.

**CILJ 3**

Nadaljevanje dela pri določitvi ocen ogroženosti zaradi naravnih in drugih nesreč, na podlagi katerih se v načrtih zaščite in reševanja načrtuje odzivanje na nesreče.

**CILJ 4**

Nadaljevanje načrtnega povečevanja zmogljivosti in robustnosti opazovalnih omrežij za pravočasno napovedovanje, odkrivanje ter spremljanje nevarnosti naravnih in drugih nesreč, zlasti pa načrtno posodabljanje in povečevanje opazovalnih omrežij za spremljanje potresne dejavnosti. Čim bolj bomo poskušali izkoristiti možnosti sodobnih informacijsko-komunikacijskih tehnologij pri napovedovanju, odkrivanju in spremljanju nevarnosti naravnih in drugih nesreč na nacionalni in evropski ravni.

**CILJ 5**

Nadaljevanje reorganizacije sil za ZRP na državni, regijski in lokalni ravni ter v gospodarskih družbah, zavodih in drugih organizacijah glede na sprejete in načrtovane nove normativne in druge rešitve, še posebno zmanjšanje sestave Civilne zaščite in povečanje njene specializacije, povečanje sposobnosti za posebno zahtevne intervencije in za odzivanje na sodobne vire ogrožanja. Stalnica bodo prizadevanja za ustreznejšo ureditev statusa prostovoljnih reševalcev.

**CILJ 6**

Nadaljevanje ukrepov in aktivnosti za izboljšanje splošne pripravljenosti na naravne in druge nesreče, ki jih povzročajo sodobni viri ogrožanja, podnebne spremembe ter skrajševanje odzivnih časov tudi s posodobitvijo osebne in skupinske zaščitne reševalne opreme vseh reševalnih služb, vključno s posodobitvijo voznega parka s postopnim nakupom namenskih vozil za posamezne reševalne sestave.

**CILJ 7**

Nadaljevanje dograjevanja informacijsko-komunikacijske infrastrukture zaščite in reševanja s postavitvijo kombiniranega sistema državnih zvez TETRA in DMR, logističnih centrov, objektov za usposabljanje in drugih infrastrukturnih zmogljivosti z upoštevanjem prilagoditve delovanja varstva pred naravnimi in drugimi nesrečami morebitnim spremembam v organizaciji in delovanju lokalne samouprave.

**CILJ 8**

Dopolnjevanje organiziranosti, opremljenosti in usposobljenosti določenih reševalnih sestavov na ravni države in povečanje njihovih zmogljivosti za reševalno pomoč ob zahtevnih naravnih in drugih nesrečah na območju države oziroma razvoj in povečanje zmogljivosti teh sil za pomoč drugim državam, predvidoma na vsem območju Evrope oziroma za pomoč znotraj EU, vključno s certificiranjem določenih enot po zahtevanih standardih EU in OZN.

**CILJ 9**

Načrtno posodabljanje programov usposabljanja, priprava novih programov glede na vire ogrožanja in spremembe na področju organiziranja in opremljanja sil za zaščito, reševanje in pomoč, uvajanje sodobnih oblik usposabljanja, sodelovanje z izobraževalnimi institucijami na področju varstva pred naravnimi in drugimi nesrečami v drugih državah, nadaljevanje razvijanja in uvajanja modela prve psihološke pomoči za ogrožene v nesrečah ter za reševalce, usposabljanje komisij za ocenjevanje škode in priprava programov za predšolsko in šolsko mladino za pridobitev znanja in veščin s področja varstva pred naravnimi in drugimi nesrečami.

**CILJ 10**

Nadaljevanje neobveznih oblik usposabljanja prebivalcev za osebno in vzajemno zaščito, posebno s sodobno tehnologijo in aplikacijami (aplikacije za pametne telefone in spletne strani, kratki filmi na spletnih straneh YouTube, Facebook itn.). Izpopolnjevali in dopolnjevali bomo aktivnosti in oblike usposabljanj za predšolsko in šolsko mladino, ki so se pokazale kot ustrezne. Nadaljevali bomo tudi načrtno in organizirano obveščanje javnosti o morebitnih nevarnostih ter različne neobvezne oblike funkcionalnega usposabljanja za ZRP, še posebno za izvajanje osebne in vzajemne zaščite.

**CILJ 11**

Nadaljevanje raziskovalnih in razvojnih nalog ter projektov, katerih rezultati bodo odločilno pripomogli k ustreznemu izboljšanju informacijskega in komunikacijskega sistema, k večji učinkovitosti in odzivnosti na sodobne vire ogrožanja ter več namenskosti uporabe različnih tehničnih in drugih sredstev ter opreme na področju varstva pred naravnimi in drugimi nesrečami.

**CILJ 12**

Nadaljevanje programov nacionalnega pomena za izboljšanje priprav na požare v naravnem okolju, za ukrepanje ob izbruhih nevarnih rastlinskih bolezni in škodljivcev, ob nenadnem onesnaženju morja in nenadnem velikem onesnaženju površinskih voda v povodjih, ob poplavah ter ob množičnih prometnih nesrečah in nesrečah v avtocestnih predorih ter ob vremenskih ujmah, posodabljanje gasilske zaščitne in reševalne opreme ter izenačevanje opremljenosti gasilskih in drugih reševalnih služb v občinah s slabšimi materialnimi možnostmi.

**CILJ 13**

Reorganiziranje službe nujne medicinske pomoči, vključno s helikoptersko nujno medicinsko pomočjo, in sicer z uvedbo dispečerskih centrov ter urgentnih centrov pri regijskih bolnišnicah, ki bodo skupaj z bolnišnicami sposobni v kratkem času sprejeti povečano število obolelih ali poškodovanih oseb.

**CILJ 14**

Dopolnjevanje organiziranosti reševalnih sestavov SV z usklajenim razvojem kadrovskih, tehničnih in drugih zmogljivosti ter različnimi oblikami izobraževanja, usposabljanja in sodelovanja na vajah državne ravni. SV bo kot pomemben dejavnik v sistemu VNDN s svojo pripravljenostjo, usposobljenostjo in organiziranostjo tudi v prihodnosti izvajala zakonsko opredeljene naloge sodelovanja pri ZRP ob naravnih in drugih nesrečah.

**CILJ 15**

Na področju varstva pred požarom tudi v prihodnosti razvijati stroko in normativne ureditve na različnih področjih, ki jih združuje Zakon o varstvu pred požarom. Poudariti je treba načrtovanje posegov v prostor in zagotavljanje zadostnih količin vode za gašenje. Povečati je treba vključevanje vsebin s področja varstva pred požari v izobraževalne vsebine na vseh ravneh. Dvigniti je treba raven izvajanja ukrepov varstva pred požarom na vseh ravneh in strukturah s poudarkom na analizi stroškov in koristi (tako imenovani cost benefit). Posebno je treba biti pozoren na vgrajene sisteme aktivne požarne zaščite in izvajalce posameznih ukrepov varstva pred požarom tudi z vidika pooblastil in prostega pretoka storitev na notranjem trgu. Z vidika prepoznavanja potreb in predvsem upravičenosti nekaterih preventivnih ukrepov varstva pred požarom je treba začeti izvajati aktivnosti na področju požarnega preiskovanja.

**CILJ 16**

Poskrbeti za nadaljnje izboljšanje mednarodnega sodelovanja in aktivno vlogo Slovenije na področju varstva pred naravnimi in drugimi nesrečami, skladno s sprejetimi dvostranskimi in večstranskimi sporazumi; prednostno s sosednjimi državami in ključnimi državami članicami EU ter kot razvojna pomoč državam Zahodnega Balkana; v regionalnih pobudah, prednostno v Jugovzhodni Evropi oziroma na Zahodnem Balkanu, znotraj sodelovanja držav Alpske, Podonavske in Jadransko-jonske makro regije; zagotavljanje nadaljnje aktivne vloge Slovenije v mehanizmu civilne zaščite EU ter razvoj področja skladno s sprejetimi smernicami in posameznimi sektorskimi predpisi (nesreče z nevarnimi snovmi, enotna evropska številka za klic v sili 112 idr.), prednostno tudi v obliki sodelovanja v evropskih projektih; krepitev sodelovanja v okviru Združenih narodov, predvsem na področju zmanjševanja tveganj v vseh fazah obvladovanja nesreč, skladno s Sendajskim okvirnim akcijskim načrtom za zmanjšanje tveganj nesreč za obdobje 2015–2030; sodelovanje v Natu na področju civilnega kriznega načrtovanja, sodelovanje v drugih mednarodnih okvirih glede na zmožnosti.

**CILJ 17**

Vzpostaviti učinkovit usklajevalni mehanizem za nadaljnje uspešno sodelovanje Slovenije v mednarodnih reševalnih operacijah in dajanje pomoči drugim državam ob večjih nesrečah, skladno z zmožnostmi ter prednostno znotraj mehanizma civilne zaščite EU ter sistema OZN za odzivanje na nesreče.

1. NALOGE PO POSAMEZNIH PODROČJIH

| **Zap.št.** | **Naloga** | **Izvajanje****cilja** | **Nosilec** | **Sodelujoči** | **Ocena****vrednosti (EUR)** | **Proračunska postavka** | **Rok****uresničitve** |
| --- | --- | --- | --- | --- | --- | --- | --- |
| **1 PREVENTIVNE DEJAVNOSTI** |
|  | V sklopu projekta Varni in enaki v naravnih in drugih nesrečah (Safe and Equal in EMErgencies – SEE MEE) bo URSZR sodelovala pri pripravi smernic na temo zagotavljanja pomoči osebam s posebnimi potrebami ob naravnih in drugih nesrečah (vključitev v načrte zaščite in reševanja, predvsem na lokalni in regijski ravni), izvedla delavnico/panelno razpravo, kjer bo predstavljena analiza vrzeli in izmenjava dobrih praks glede zagotavljanja pomoči osebam s posebnimi potrebami ob nesrečah, pripravila kampanjo ozaveščanja splošne javnosti o potrebah oseb s posebnimi potrebami (izdelala bo film in TV spot, ki bosta prilagojena za slepe in slabovidne, gluhe in naglušne ter gibalno ovirane osebe ter pripravila in objavila informacije v slovenskem, angleškem, madžarskem in italijanskem jeziku na spletni strani gov.si), informirala osebe s posebnimi potrebami, splošno javnost, strokovnjake in reševalce (izdala bo zgibanko z informacijami o ravnanju ob nesrečah, prilagojeno za slepe in slabovidne osebe v slovenskem, angleškem, madžarskem in italijanskem jeziku, zgibanko v slovenskem in angleškem jeziku bo prevedla v lahko branje, del zgibanke bo izdan v brajici, pripravila bo zvočni zapis zgibanke v slovenskem in angleškem jeziku). | 1 in 10 | MO, URSZR | zunanje strokovne ustanove  | 159.816 | 170232 in170233 | December 2023 |
|  | Izdaja strokovne revije Ujma.Načrtuje se izdaja 36. številke ter izdaja posebne številke, ki bi celovito obravnavala epidemijo covida-19. | 1 | MO, URSZR |  | 52.000 | 153179 | December 2022 |
|  | Na področju varstva pred požarom se bo v skladu s cilji nadaljevalo strokovno delo na pripravi sprememb in dopolnitev Zakona o varstvu pred požarom, vključno s pripravo osnutkov petih podzakonskih aktov, na katere bo vplival spremenjen in dopolnjen zakon. Izdelan bo Pravilnik o spremembi in dopolnitvah Pravilnika o požarnem varovanju.Za strokovno javnost bodo izvedeni posveti na temo požar na baterijah, vodilno temo projekta mesec požarne varnosti, posvet na temo izdelave ocene požarne ogroženosti za stavbe in posvet na temo varstva pred utopitvami in drugi. Na področju prostorskega načrtovanja bo URSZR, kot nosilec urejanja prostora za področje varstva pred naravnimi in drugimi nesrečami in varstva pred požarom, delovala z izdajo smernic in mnenj k prostorskih aktom.  | 1 in 15 | MO, URSZR |  | Posebna namenska sredstva niso predvidena |  | December 2022  |
|  | Potekale bodo aktivnosti za posodobitev Smernic za delovanje sistema nujne medicinske pomoči ob množičnih nesrečah. | 1 in 13 | MZ | SZD, Sekcija UZN/MRMI – Ukrepanje zdravstva ob velikih nesrečah | 5.000 | 6856 | December 2022 |
|  | Tisk - Postopkovnika Smernic za delovanje služb NMP ob kemijskih, bioloških, radioloških in jedrskih nesrečah. | 1 in 13 | MZ | URSVS,URSK in SZD – Sekcija UZN/MRMI | 7.000 | 6529 | December 2022  |
|  | Sprejem vladne uredbe o omejevanju obtežb, za določitev ukrepov, načina koordiniranja izvajanja ukrepov, pristojnih izvajalcev, izjem glede omejevanja obtežb, obveznosti pomembnih končnih odjemalcev in načina komuniciranja z njimi v kriznih razmerah za oskrbo z električno energijo, ki bi lahko privedle do razpada EES, zaradi nenačrtovanega izpada večjih proizvodnih zmogljivosti ali zaradi dolgotrajnejšega pomanjkanja električne energije na trgu. | 1 in 6 | MZI | ELES,SODO,EDP | Posebna namenska sredstva niso predvidena |  | December 2022 |
|  | Ukrepi za zmanjšanje požarne ogroženosti proge na odseku Divača–Koper (v letu 2022 je predvidena zaščita brežin s tepih betonom na kritičnem odseku cepišče Prešnica – Koper in urejanje brežin v progovnem in požarnem pasu ter po potrebi izvajanje nadziranega požiga mrtve vegetacije)  | 5 | DRSI | SŽ – infrastruktura,ObalnaGZ Koper inKraška GZ | 600.000 | Projekt2431-18-0134 Zamenjave-vzdrževanje železniške infrastrukturePP 153192 - Vzdrževanje železniške infrastrukture | Zaščita in urejanje brežin,december2022 |
|  | Ukrepi za zmanjšanje požarne ogroženosti v predoru Pletovarje in Golo Rebro z vgradnjo detekcijskih sistemov za detekcijo požara in prezračevalnega sistema. | 5 | DARS |  | 6.000.000 |  | December 2023 |
|  | Osveščanje prebivalcev za izvajanje preventivnih ukrepov in ukrepov osebne ter vzajemne zaščite in usposabljanje strokovne javnostiURSZR načrtuje naslednje aktivnosti:* projekt Oktober – mesec požarne varnosti na temo požar baterij (izdelava zgibanke, plakata, TV spota, radijskega oglasa, filma, organizacijo posvetov in tiskovne konference, oglaševanje preko avtobusov, radijskih in televizijskih medijev ter predvsem digitalno/spletno oglaševanje)
* prevod zgibanke o številki 112 v romski jezik in tisk zgibanke
* Natečaj naravne in druge nesreče – Požarna varnost in prosti čas (v šolskem letu 2021/2022, razpis novega natečaja v šolskem letu 2022/2023)
* Oglaševanje na različnih radijskih in televizijskih hišah tekom celega leta (TV telopi so opremljeni s slovenskim znakovnim jezikom) ter na družbenih omrežjih
* Sodelovanje na različnih prireditvah (BDZiR, Celjski sejem, F3ŽO…)
* Izvedba lutkovne predstave Pikec Ježek in gasilko Jež
* Izdelava filma na temo potres in TV spota na temo naravnih in drugih nesreč
* Nakup promocijskega materiala
 | 1 in 10 | MO, URSZR |  | 232.500 | 153179 | December 2022 |
| **2 OPAZOVALNI, INFORMACIJSKI, KOMUNIKACIJSKI, LOGISTIČNI IN DRUGI SISTEMI** |
|  | Prenova in vzpostavitev sistema javnega alarmiranja (montaže 40 že dobavljenih siren) | 4 | MO, URSZR | MOP |  160.000 | 153178 | December 2022 |
|  | Vzpostavitev skupne informacijsko komunikacijske platforme za obveščanje in alarmiranje prebivalstva prek mobilnih telefonov in drugih komunikacijskih kanalov – povratni 112 klic. | 4 | MO, URSZR | Operaterji mobilne telefonije,upravljalci javnih prevozov, RTV | 120.000 | 153178 | Junij 2022 |
|  | Vzpostavitev sprejema klicev v sili na številki 112 z uporabo SIP protokola | 7 in 13 | MO, URSZR | Operaterji mobilne telefonije |  800.000 | 153178 | December 2022 |
|  | Prevzem in vzpostavitev operativnega delovanja enotnega digitalnega radijskega omrežja državnih organov Republike Slovenije – sistem DMR | 7 in 13 | MO, URSZR | MZ | 700.000 | 153178 | December 2022 |
|  | Izgradnja sistema TETRA kot dela celotnega hibridnega sistema digitalnega radijskega omrežja državnih organov. Na sistemski ravni se bo TETRA povezal z radijskim sistemom DMR. | 7 | MNZ,Policija | MZ inMO, URSZR | Cena vmesnika na strani sistema TETRA je že vključena v nov projekt TETRA | 9612  | Maj 2022 |
|  | Optimizirati informacijsko tehnologijo dispečerske službe zdravstva z dispečerskima centroma Ljubljana in Maribor. | 7, 8 in 13 | MZ | UKC LJ | 4.350.000 | 3564 in875 | December 2023 |
|  | Nadgradnja cestno-vremenskega informacijskega sistema s specifičnimi modeli za napovedovanje stanja cestišča ter za opozarjanje na možnost pojava poledice in žleda, kakor tudi nadgradnja vremenskega informacijskega sistema za področje železniške infrastrukture, ki bi ga uporabljal tudi upravljavec. Vzpostavljena bo mreža točk, za katere se bo pripravljala zelo kratkoročna avtomatizirana napoved.Nadgradnja cestno-vremenskega informacijskega sistema s specifičnimi modeli za napovedovanje stanja cestišča ter za opozarjanje na možnost pojava poledice in žleda, kakor tudi nadgradnja vremenskega informacijskega sistema za področje železniške infrastrukture, ki bi ga uporabljal tudi upravljavec. Vzpostavljena je mreža točk, za katere se pripravlja zelo kratkoročna avtomatizirana napoved. Ta se bo dopolnjevala.V sklopu cestno–vremenskega sistema je bil vzpostavljen informacijski sistem, ki za vsako geografsko točko na ozemlju Republike Slovenije projicira kratkoročno vremensko napoved za 12 ur vnaprej z meteorološkimi parametri kot so temperatura zraka, temperatura tal, temperatura rosišča, relativna vlažnost zraka, veter, količina padavin in vrsta padavin. Takšni podatki omogočajo izvajalcu zimske službe lažje in bolj natančno odločanje glede izvajanja zimske službe in s tem povezano manjše tveganje za nenadni pojav poledice na posameznih delih vozišča.Informacijski sistem zajema podatke cestno–vremenskih postaj kot tudi meteoroloških izračunov ARSO. Podatki, zabeleženi na cestno–vremenskih postajah, so dostopni tudi ARSO.Cilj za naprej je povečanje količine cestno–vremenskih podatkov in s tem povezano povečati natančnost projekcije vremenskih pojavov. | 4 in 11 | DRSI | MO, URSZR inARSO | 50.000 | 403610 | Trajna naloga |
|  | Nadgradnja cestno-vremenskega informacijskega sistema in dograditev cestno vremenskih postaj na podlagi analiz kritičnih odsekov z vidika nevarnih vremenskih pojavov.Podatki se bodo posredovali tudi na ARSO. | 4 in 11 | DARS | ARSO | 300.000 |  | December 2023 |
|  | Izgradnja digitalnega radijskega sistema DMR državnih organov v predorih. | 7 | DARS | URSZR | 300.000 |  | December 2022 |
|  | Reorganizacija informacijsko-komunikacijskega sistema na področju varstva pred naravnimi in drugimi nesrečami z uporabo umetne inteligence - izvedba študije prenove in prilagoditve informacijsko komunikacijskih sistemov na področju varstva pred naravnimi in drugimi nesrečami z namenom zagotavljanja novih storitev, izboljšanja učinkovitosti in varnosti ter optimizacije stroškov – evropski projekt DRM SE AI | 11 | URSZR, MO | Zunanje strokovne ustanove | 583.300 | 170232 in170233 | Marec 2024 |
| **3 ZMOGLJIVOSTI IN SILE ZA ZAŠČITO, REŠEVANJE IN POMOČ** |
|  | **a. Ocene ogroženosti (tveganj) in načrti zaščite ter reševanja** |
|  | URSZR načrtuje dopolnitev Državnega načrta zaščite in reševanja ob žledu, Državnega načrta zaščite in reševanja ob potresu, Državnega načrta zaščite in reševanja ob pojavu epidemije oziroma pandemije nalezljive bolezni pri ljudeh, Državnega načrta zaščite in reševanja ob nesreči zrakoplovain nadaljuje z pripravo predloga Državnega načrta zaščite in reševanja ob nesreči z nevarnimi snovmi. V letu 2022 bo dokončana Ocena ogroženosti Republike Slovenije zaradi terorizma, dopolnjena Ocena ogroženosti Republike Slovenije zaradi poplav in Ocena ogroženosti zaradi pojava nalezljivih bolezni pri ljudeh.Izdelan bo Državni načrt zaščite in reševanja ob jedrski in radiološki nesreči in izvedena mednarodna misija Eprev Follow up. Nadaljevale se bodo aktivnosti v zvezi s sprejetjem Uredbe o izvajanju sklepa o mehanizmu Unije na področju civilne zaščite in podzakonskega akta, ki bo urejal vsebino in izdelavo ocen ogroženosti na vseh ravneh. | 2  | MO, URSZR | Ministrstva | Posebna namenska sredstva niso predvidena |  | December 2022  |
|  | Dopolnitev Ocene ogroženosti Republike Slovenije ob pojavu nalezljivih bolezni pri ljudeh (ob pogoju da bo MZ zagotovilo ustrezne strokovne podlage) | 3 | MO, URSZR | MZI, MZ | Posebna namenska sredstva niso predvidena |  | December 2022 |
|  | Posodobitev ocene tveganja za terorizem. | 2  | MNZ | Državni koordinacijski organ | Posebna namenska sredstva niso predvidena |  | December 2022 |
|  | Ažuriranje vseh načrtov dejavnosti Ministrstva za notranje zadeve. | 3 | MNZ | Policija | Posebna namenska sredstva niso predvidena |  | December 2022 |
|  | Posodobitve načrtov delovanja policijskih uprav ob naravnih in drugih nesrečah skladno z posodobljenimi usmeritvami in navodili MNZ. | 3 | Policija | MNZ DPDVN SVN | Posebna namenska sredstva niso predvidena |  | December 2022 |
|  | Uskladitev sodelovanja policijskih uprav in regijskih izpostav URSZR pri načrtovanju ZRP - Seznanitev z vsebino načrtov delovanja policijskih uprav na podlagi usmeritev ministra. | 3 | Policija | MNZ | Posebna namenska sredstva niso predvidena |  | December 2022 |
|  | Posodobitev ocene tveganja, za nesrečo na morju. | 2 | MZI (URSP) | Državni koordinacijski organ | Posebna namenska sredstva niso predvidena |  | December 2023 |
|  | **b. Zaloge materialnih sredstev** |
|  | Izvedba javnih naročil za vzdrževanje, popolnitev in dopolnitev DRMS ter sredstev in opreme državnih enot (po finančnem načrtu). | 6 in 12 | MO, URSZR |  | 4.000.000 | 5844 | November 2022 |
|  | Izvedba EU projekta rescEU: skladiščenje zalog osebne zaščitne opreme (RS gosti in vzdržuje zaloge opreme, ki so last EU in z njimi tudi razpolaga)  | 8 | MO, URSZR | MZ,zdravstvene ustanove | 6.565.300  | 170232 in170233 | December 2025 |
|  | **c. Sile za zaščito, reševanje in pomoč** |
|  | Izvajanje projekta za povečevanje zmogljivosti ob poplavah – enote za prečrpavanje večjih količin vode (projekt HCP). | 5 in 8 | MO, URSZR | GZS inZSPG | 750.000 (EU sredstva)2.500.000  | 170232 in170233 | December 2025 |
|  | Zagotavljanje razpoložljivosti, opremljenosti, usposobljenosti in popolnjenosti sil za zaščito reševanje in pomoč ter organizacijsko-tehničnih pogojev za njihovo delovanje/ukrepanje ob nesrečah (sofinanciranje). | 6 in 8 | MO, URSZR | Sile za ZRP | 11.220.000 | 6309  | December 2022 |
|  | Zagotavljanje pogojev za pogodbeno opravljanje službe v Civilni zaščiti. | 5 in 8 | MO, URSZR |  | 685.000 | 6278 | December 2022 |
|  | Nadgradnja organizacije in vodenja večjih iskalnih akcij pogrešanih oseb v sodelovanju z enotami za zaščito, reševanje in pomoč (vodniki reševalnih psov, GRS, JRS, gasilci). | 8 | MNZ,Policija | MO, URSZR insile ZRP | Posebna namenska sredstva niso predvidena |  | December 2022 |
|  | Izvajanje postopkov za vzpostavitev regijskega reševalnega centra Murska Sobota. | 1, 5, 6, 8, 11, 12 in 15 | Mestna občina Murska Sobota | Čezmejniprojekt SLO, HR, A,MO, URSZR | 10.000 |  | December 2025 |
|  | Nakup zaščitno-reševalne opreme za posredovanje ob nesrečah v predorih Sten in Ljubelj (dogovor DRSI in URSZR). | 6 in 12 | DRSI | MO, URSZR | Sredstva niso predvidena |  | Trajna naloga |
|  | Oblikovanje predloga rešitve ter nakup opreme za posredovanje ob nesrečah v daljših železniških predorih (npr. Karavanke, Bohinjski predor in Semič) oziroma železniški infrastrukturi v Sloveniji. | 6 in 12 | DRSI | MO, URSZR indelovna skupina | 2.295.160 | 170069170070153194153207 | December 2023 |
|  | Oblikovanje predloga rešitve in realizacija prioritetne vožnje v semaforiziranih križiščih, ki so v upravljanju CUVP DRSI za vozila na interventni vožnji. | 6 in 11 | DRSI |  | 150.000 | 403810 | Postopoma po odsekih cest, trajnejša naloga |
|  | Nadaljevali se bosta izpopolnjevanje in vzdrževanje hidrološkega prognostičnega sistema za sprotno napovedovanje pretokov rek v Sloveniji. | 4 | MOP, ARSO |  | 25.000 | 153290 | December 2022 |
|  | Izboljšati operativno koordinacijo med Slovenijo, Italijo in Hrvaško ter uporabo skupnega operativnega mehanizma za ukrepanje ob onesnaženjih na morju na Severnem Jadranu. V okviru projekta NAMIRS bodo potekale aktivnosti in bodo izdelani:* Priprava ocene okoljskega tveganja
* Analiza obstoječih sil in sredstev za posredovanje ob nesrečah na morju
* Oblikovanje smernic za prenovo Pod regionalnega načrta ukrepov za preprečevanje onesnaževanja morja
* Organizacija/priprava in izvedba skupnih usposabljanj za intervencijske enote
* Priprava standardnega operativnega postopka – SOP
* Organizacija in izvedba terenske vaje na morju v Tržaškem zalivu
 | 3, 5, 8 | MO, URSZR | MOP, URSP, UL FGG, projektni partnerji iz Italije in Hrvaške | 62.998 | 170232 in170233 | Marec 2024 |
|  | Vzpostaviti in certificirati modul za gašenje požarov v naravnem okolju z vozili (GFFF-V) za uvrstitev v Evropski nabor civilne zaščite kot enote, namenjen za mednarodno pomoč ob nesrečah v tujini  | 8 | MO, URSZR | GZS, ZSGP, gasilske enote | Posebna namenska sredstva niso predvidena | 170232 in170233 | December 2022 |
| **4 IZOBRAŽEVANJE IN USPOSABLJANJE** |
|  | Sodelovanje na vajah Convex 2b, vaji CMX, izvedba vaje Nek 2022 (prestavljene iz leta 2020). | 9 | MO, URSZR | MZ,ZZ, SZD, Sekcija UZN/MRMI –Ukrepanje zdravstva ob velikih nesrečahministrstva, občine,društva, organizacije,zdravstveni zavodi | 45.00020.000 | 153179 in62786529 (MZ) | December 2022 |
|  | Izvedba usposabljanja 29. generacije kandidatov za pridobitev poklica gasilec. | 9 | MO, URSZR | ZSPG,PGE, | 250.000 | 5888, 6551in 4791 | Junij 2022 |
|  | Izvedba usposabljanja operativnih vodij v poklicnih gasilskih enotah – po modulu III, za poveljnike. | 9 | MO, URSZR | ZSPG,PGE, | 50.000 | 5888 | December 2022 |
|  | Izvedba štabne vaje EU za module civilne zaščite, za enote za tehnično podporo in pomoč ter za ekipe EU za oceno stanja. | 8, 9 | MO, URSZR |  | 40.000 | 170232 | December 2022 |
|  | Izvedba temeljnih tečajev EU za module (MBC) in za tehnične strokovnjake (TEC) - 8 tečajev. | 8, 9 | MO, URSZR |  | 650.000 | 170232 | December 2022 |
|  | Izvedba tečaja EK in UN za strokovnjake za ukrepanje ob okolijskih nesrečah. | 8, 9 | MO, URSZR |  | 80.000 | 170232 | December 2022 |
|  | Izvedba mednarodnih tečajev za vodje enot in vodje intervencij – OSIC. | 9 | MO, URSZR |  | 6.000 | 170232 | December 2022 |
|  | Usposabljanje policistov in delavcev MNZ o sistemu varstva pred naravnimi in drugimi nesrečami, usposabljanje novoimenovanih članov regijskih štabov in ter sodelovanje enot policije na vajah državnega, regijskega in lokalnega pomena sistema varstva pred naravnimi in drugimi nesrečami, skladno z letnim načrtom URSZR in lokalnih skupnosti. | 8 | MNZ,Policija | URSZR | 10.000 | 5572  | December 2022 |
|  | Izvedba usposabljanja zdravstvenih delavcev za ukrepanje ob kemijskih, bioloških, radioloških oz. jedrskih nesrečah. | 9 in 13 | MZ  | SZD,Sekcija UZN/MRMI – Ukrepanje zdravstva ob velikihnesrečah,,MO, URSZR | 6.00020 000 | 6529 in3522 | December 2022  |
|  | Izvedba tečaja Ukrepanja zdravstva ob velikih nesrečah (UZVN) Slovenian Medical Response to Major Incidents (MRMI) course, ki zagotavlja znanja iz načrtovanja in izvajanja ukrepov na primarni, sekundarni in terciarni ravni zdravstvene dejavnosti za primer nesreč z velikim številom poškodovanih. | 9 in 13 | Slovensko zdravniško društvo – Sekcija Ukrepanje zdravstva ob velikih nesrečah | MZ,JZZ inMO, URSZR | Posebna namenska sredstva niso predvidena | 6856 | December 2022  |
|  | Izvedba strokovno-izobraževalnega tekmovanja ekip nujne medicinske pomoči Slovenije. | 9 in 13 | MZ, Zbornica – Zveza, Sekcija reševalcev v zdravstvu |  | 15.000 |  | September 2022 |
| **5 RAZVOJ IN RAZISKAVE** |
|  | Priprava in izvedba raziskave pri delavcih na področju zaščite in reševanja o poznavanju in uporabnosti aplikacij POTROG – POTROG RAZISKAVA | 11 | MO, URSZR | MO URSZR, ZAG IzV | 9.760 | 180027 | Junij 2022 |
|  | Nadgradnja sistema za določanje potresne ogroženosti in odzivnosti za potrebe zaščite in reševanja v Sloveniji – POTROG VZDRŽEVANJE | 11 | MO, URSZR | MO URSZR, ZAG IzV | 48.000 | 180027 | Januar 2024 |
|  | Nadgradnja sistema za obveščanje in opozarjanje v primeru plazov – MASPREM 5 | 11 | MO, URSZR | MO URSZR, GeoZS | 40.000 | 180027 | September 2022 |
|  | Razvoj logistike v sistemu zaščite, reševanja in pomoči – LOGISTIKA CZ | 11 | MO, URSZR |  | 50.000 | 180027 |  |
|  | Podnebno pogojene nesreče in odziv sistema zaščite, reševanja in pomoči v Republiki Sloveniji – ODZIV | 11 | MO, URSZR | MO URSZR, FDV | 36.000 | 180027 | Marec 2023 |
|  | Raziskovalna naloga Ugotavljanje stresa pri gasilcih (STRES)  | 11 | Odbor za razpolaganje s sredstvi požarnega sklada | MO, URSZR | 25.000 | 4791 | Junij 2022 |
|  | Identifikacija najbolj poplavno ogroženih brežin in mostov – oVERFLOw. | 11 | MO, URSZR |  | 20.000 | 170232, 170233 | Avgust 2022 |
|  | Izvedba celovitega okvira študij, metod in programskih orodij, za ocenjevanje odpornosti skupnosti na nesreče – RESILOC. | 11 | MO, URSZR |  | 50.000 | 170232, 170233 | December 2022 |
|  | Izdelava tehničnih specifikacij za prometno infrastrukturo (TSPI) za projektiranje in izvedbo sistemov za zaščito pred hribinskimi podori.Priprava dveh projektnih nalog za izdelavo specifikacij in izdelava specifikacij za: * Zaščito pred skalnimi podori – projektiranje,
* Zaščito pred skalnimi podori – izvajanje.
 | 11 | DRSI | DRI z zunanjimi sodelavci | 80.000 | 135010-420801 | December 2022  |
| Izdelava tehničnih specifikacij za prometno infrastrukturo (TSPI) za vzdrževanje sistemov za zaščito pred hribinskimi podori. | 30.000 | December 2022 |
|  | Izdelava karte ogroženosti zaradi inženirsko geološko pogojenih nevarnosti pred hribinskimi podori širšega zalednega območja državnih cest in železnic. Aktivnost je v začetni fazi. | 11 | DRSI | DRI,GeoZS | 80.000 | 135010-420801 | December 2022  |
| **6 ODPRAVLJANJE POSLEDIC NARAVNIH NESREČ** |
|  | * Izvajanje ukrepov ob izbruhu nevarnih rastlinskih bolezni in škodljivcev in ogroženosti kmetijskih površin in pridelkov (Gozdarska inšpekcija, Kmetijska inšpekcija).
* Sodelovanja na območju slovenskega morja, kjer je Inšpekcija za lovstvo in ribištvo član skupine za skupno delovanju na področju slovenskega morja. V sklopu koordinacije služb, ki delujejo na morju, je inšpekcija vpeta tudi na področju delovanja v primeru naravnih nesreč. V takih primerih sodeluje z materialnimi sredstvi in človeškimi viri (službeno plovilo, ustrezno usposobljeni uslužbenci). Na ostalih področjih lahko v okvirih svojih pristojnosti in opravljanja nadzora sodeluje pri preventivnih dejavnostih.
* Vinarska inšpekcija sodeluje pri načrtovanju varstva pred naravnimi nesrečami s preventivnimi dejavnostmi in osveščanjem vinogradnikov o zavarovanju vinogradov pred pozebami in točami ter o izbruhu nevarnih rastlinskih bolezni in škodljivcev v večjem obsegu.
 | 12 | IRSKGLR | URSVHVVRIRSKGLR |  |  | Trajna naloga |
| **7 MEDNARODNO SODELOVANJE** |
|  | Zagotavljanje pomoči ob večjih nesrečah v tujini – na dvostranski ravni ali prek mednarodnih mehanizmov za usklajevanje pomoči, prednostno prek mehanizma civilne zaščite EU. | 16 | MO, URSZR | Sile ZRP,MZZ inMF | Sredstva iz proračunske rezerve po odločitvi Vlade RS |  | December 2022 |
|  | Projekt IPA II Floods & Forest Fires "Podpora EU varstvu pred poplavami in požari v naravnem okolju na Zahodnem Balkanu in v Turčiji". | 11 in 16 | MO, URSZR |  | 35.000 | 170232, 170233 | November 2023 |
|  | Sodelovanje z Združenimi narodi: z Uradom Združenih narodov za zmanjševanje tveganj nesreč (UN ISDR) pri uresničevanju Sendajskega okvira za zmanjšanje tveganj nesreč 2015-2030; v strokovni skupini INSARAG in sistemu UNDAC; v Konvenciji o čezmejnih učinkih industrijskih nesreč. | 16 | MO, URSZR |  | 10.000 | 8833 | December 2022 |
|  | Aktivno sodelovanje v mehanizmu Unije na področju civilne zaščite (preventiva, pripravljenost in odziv); določanje ciljev odpornosti s področja civilne zaščite v okviru EU; razvoj novih rescEU zmogljivosti. | 16 | MO, URSZR | Sile ZRP in Ministrstva | 20.000 | 8833 | December 2022 |

**Uporabljene kratice nosilcev in sodelujočih:**

ARSO – Agencija Republike Slovenije za okolje

DRI – DRI upravljanje investicij

DRSI – Direkcija Republike Slovenije za infrastrukturo

DRSV – Direkcija Republike Slovenije za vode

DTP – Državna tehnična pisarna Tolmin

EDP – Elektro distribucijska podjetja

ELES – Sistemski operater prenosnega omrežja na območju Republike Slovenije

ELME – Inštitut Jožef Štefan - Ekološki laboratorij z mobilno enoto

GeoZS – Geološki zavod Slovenije

GEŠP – Gasilske enote širšega pomena

GPU – generalna policijska uprava

GRZS – Gorska reševalna zveza Slovenije

GZ – Gasilska zveza

GZS – Gasilska zveza Slovenije

HNMP – Helikopterska nujna medicinska pomoč

IRSVNDN – Inšpektorat Republike Slovenije za varstvo pred naravnimi in drugimi nesrečami

JZS – Jamarska zveza Slovenije

KGZS – Kmetijsko gozdarska zbornica Slovenije

MDDSZ – Ministrstvo za delo, družino, socialne zadeve in enake možnosti

MEEL – Zavod za zdravstveno varstvo Maribor - Mobilna enota ekološkega laboratorija

MF – Ministrstvo za finance

MGRT – Ministrstvo za gospodarski razvoj in tehnologijo

MK – Ministrstvo za kulturo

MKGP – Ministrstvo za kmetijstvo, gozdarstvo in prehrano

MNZ – Ministrstvo za notranje zadeve

MO – Ministrstvo za obrambo

MOP – Ministrstvo za okolje in prostor

MZ – Ministrstvo za zdravje

MZI – Ministrstvo za infrastrukturo

MZZ – Ministrstvo za zunanje zadeve

NIJZ – Nacionalni inštitut za javno zdravje

NMP – Nujna medicinska pomoč

PGE – Poklicna gasilska enota

PGE – Poklicne gasilske enote

RKS – Rdeči križ Slovenije

SGRZS – Skupnost gasilsko reševalnih zavodov Slovenije

Sile ZRP – Sile za zaščito, reševanje in pomoč

SODO – Sistemski operater distribucijskega omrežja

SOS – Skupnost občin Slovenije

SV – Slovenska vojska

SZD – Slovensko zdravniško društvo

SZD – Slovensko zdravniško društvo

SZPV – Slovensko združenje za požarno varstvo

SŽ – družba SŽ-Infrastruktura, d. o. o

TKI – TKI Hrastnik - Enota za zaščito in reševanje ob nesrečah s klorom

UKC – Univerzitetni klinični center

UKC Ljubljana – Univerzitetni klinični center Ljubljana

UKP – Uprava kriminalistične policije

URSJV – Uprava Republike Slovenije za jedrsko varnost

URSK – Urad Republike Slovenije za kemikalije

URSP – Uprava Republike Slovenije za pomorstvo

URSVS – Uprava Republike Slovenije za varstvo pred sevanji

URSZR – Uprava Republike Slovenije za zaščito in reševanje

UVHVVR – Uprava za varno hrano, veterinarstvo in varstvo rastlin

UzP – Uprava za pomorstvo

ZAG – Zavod za gradbeništvo

ZGS – Zavod za gozdove Slovenije

ZMOS – Združenje mestnih občin Slovenije

ZOS – Združenje občin Slovenije

ZRP – zaščito reševanje in pomoč

ZSPG – Združenje slovenskih poklicnih gasilcev

ZVD – Zavod za varstvo pri delu

ZVKDS – Zavod za varstvo kulturne dediščine Slovenije

ZZ – Zdravniška zbornica